als_Latn dik_Latn sag_Latn
GJIROKASTËR- Kryeministri i vendit, Edi Rama e ka kthyer në zakon drekën në familjet e fermerëve dhe qytetarëve në zonat që viziton. Edhe këtë të premte ai zgjodhi familjen e Llambri Lazamit, një familje minoritare greke në zonën e Dropullit.
Përmes batutave dhe gatimeve të zonës, kreu i qeverisë shfaqi anën e tij xhentile duke iu shërbyer sallatën grave të familjes.
“Më lejo të të shërbej pak sallatë”, i thotë ai zonjës së shtëpisë e më pas vazhdon tek nusja duke shtuar: “Vetëm grave iu shërbej unë, ju burrat merreni vetë”.
E duke vazhduar me xhentilesë, kryeministri komunikon edhe me nusen tjetër të shtëpisë e cila i shërben diçka: “Po ulu moj nuse, se kemi ardhur për muhabet, jo për të ngrënë, që do hamë do hamë, por ulu”,- dëgjohet të thotë Rama.
(m.a/BalkanWeb)
als_Latn als_Latn als_Latn als_Latn bos_Latn